
Nr. ......................din......................
Avizat Serviciul juridic
        

Prin raport de avizare nr............................       
RAPORT DE SPECIALITATE
privind modificarea Anexei nr. 1 și Anexei nr. 3 la H.C.L. nr. 24 din 29.01.2024 privind aprobarea documentației tehnico – economice faza DALI, a indicatorilor tehnico-economici și a devizului general pentru obiectivul de investiții ,,Reabilitare și modernizare Parcul Rozelor în 

Municipiul Drobeta Turnu Severin”
Parcul Rozelor aparține domeniului public al Municipiului Drobeta Turnu Severin, are o suprafață de 47.951,50 mp și este identificat în Cartea funciară cu nr. 61751. În prezent parcul este lipsit de dotări moderne (bănci, iluminat,etc.), aleile asfaltate nu mai satisfac cerințele esențiale pentru exploatarea destinației dorite iar materialul dendrologic existent este în mare parte în declin biologic datorită neefectuării la timp a lucrărilor de curațare și a tăierilor de regenerare. Totodată în acest parc nu există zone pentru desfășurarea unor activități în aer liber.

În baza contractului de servicii de proiectare cu BIM DESIGN& PROIECT SRL, a fost elaborată documentația tehnico economică faza DALI prin care au fost stabilite soluțiile și categoriile de lucrări necesare reabilitării și modernizării Parcului Rozelor. Lucrările de reabilitare și modernizare se vor limita la amenajarea acceselor, toaletarea vegetației existente, amenajarea spațiului verde, refacerea aleilor și crearea de trasee destinate promenadelor, dotarea cu mobilier urban, realizarea unei rețele de irigații, realizarea unui sistem de iluminat, realizarea unor amenajări conexe care să pună în valoare monumentul eroilor din primul război mondial (asupra căruia nu se propun intervenții și nici în proximitatea lui imediată). 

Ca urmare a verificărilor efectuate de ADR SV Oltenia pe perioada evaluării documentației și a solicitării de clarificări nr. 24010325/12.04.2024 înregistrată la UAT Municipiul Drobeta Turnu Severin cu nr. 14734/15.04.2024, este necesară aprobarea prin H.C.L. a noilor indicatori tehnico-economici rezultați din devizul general actualizat în urma renunțării unor categorii de lucrări neeligibile precum și a duratei de execuție a obiectivului în conformitate cu graficul de realizare a investiției.

Având în vedere cele expuse anterior, în conformitate cu prevederile:

-        art. 5, alin. (1) lit. b) și alin. (4), art. 7 alin ( 2) și art. 9 alin. (4) din HG nr 907 / 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

-
art. 41, art.44, art.45 din Legea 273/2006 privind finanțele publice locale, actualizată; 

-
prevederile art. 84, art.129, alin.(1) și alin.(2) lit.(b), alin.(4) lit.(d), art.139 alin.(1) și  alin. (3) lit.(a),  și art. 196, alin.(1) lit. (a) din Codul Administrativ aprobat prin O.U.G. nr. 57 din            3 iulie 2019,

vă supunem spre analiză, dezbatere și aprobare modificarea Anexei nr. 1 Indicatorii tehnico-economici și a Anexei nr. 3 Devizul general la H.C.L. nr. 24 din 29.01.2024 privind aprobarea documentației tehnico – economice faza DALI, a indicatorilor tehnico-economici și a devizului general pentru obiectivul de investiții ,,Reabilitare și modernizare Parcul Rozelor în Municipiul Drobeta Turnu Severin”. Prevederile celorlalte articole ale H.C.L. nr. 24 din 29.01.2024 rămân neschimbate.

Direcția Dezvoltare Locală,
Director executiv,

Vâlcu Romulus

Serviciul Investiții,

Bobîlcă Niculina

